Picenas

Picenas () – istorinis regionas senovės Romos Italijoje Adrijos jūros pakrantėje, dabartinės Italijos Markės regione.

Šiame regione buvo gimę Pompėjus Didysis ir jo tėvas Pompėjus Strabonas.

Picene gyveno mažai žinoma italikų picenių tauta. Jų religinis centras buvo Kupra Maritimoje (Cupra Marittima), pavadintoje deivės Kupros (Cupra) garbei. Romos laikais picenių pavadinimas išliko Piceno krašto pavadinime.

 Istorija 
Picenas buvo Adrijos pakrantėje, priešingoje pusėje negu Roma.Bunson, M: Encyclopedia of the Roman Empire, p. 327. Facts on File, Inc. 1994. į pietryčius nuo Umbrijos.Mish, Frederick C., Editor in Chief. “Picenum". Webster’s Ninth New Collegiate Dictionary. 9th ed. Springfield, MA: Merriam-Webster Inc., 1985. ISBN 0-87779-508-8, ISBN 0-87779-509-6 (indexed), and ISBN 0-87779-510-X (deluxe). Picenas ribojosi su Umbrija, Samnijumi ir Apulija.Bunson, M: Encyclopedia of the Roman Empire, p. 327. Facts on File, Inc. 1994.

Picenas tapo vienu iš vienuolikos Italijos regionų. Trys vidiniai Piceno miestai buvo ekonomiškai išsivystę, nors vėliau dėl nežinomų priežasčių sumenko.Vermeulen, F.: "The contribution of aerial photography and field survey to the study of urbanization in the Potenza valley. ", pages 57-82. L’Annee Philologique records.

286 m. Piceną užkariavo romėnai, sritis tapo Romos kolonija.Bunson, M: Encyclopedia of the Roman Empire, p. 327. Facts on File, Inc. 1994. Po Piceno užėmimo pakrantės gyvenvietės irgi tapo romėnų kolonijomis.

Picenas daugiausia žinomas kaip Romos šalininkas kare su Hanibalu Pūnų karų metu. 91–88 m. pr. m. e. vykusiame Sąjungininkų kare Picenas buvo Romos bazė, patvirtindamas savo lojalumą Romai.

 Kultūra 
XIX a. pabaigoje atlikti Piceno teritorijos kasinėjimai suteikė žinių apie regiono gyvenimą geležies amžiuje. Kapų kasinėjimai parodė, kad piceniai mirusiuosius laidodavo aprengtus rūbais, kuriuos jie vilkėdavo būdami gyvi.Randall-MacIver, D: „The Iron Age in Italy; a study of those aspects of the early civilization which are neither Villanovan nor Etruscan“, p. 105. The Clarendon Press. 1927.

Karius laidodavo žemėje su šalmu, ginklais, indais maistui ir gėrimams. Kapuose aptikti karoliukai, sagės (fibulos) ir gintaras rodo, kad IX ir galbūt X a. Adrijos pakrantėje vyko aktyvi prekyba, ypač gintaru ir karoliukais iš stiklo masės. Moterų kapuose aptikti gausūs papuošalai iš bronzos ir geležies.Randall-MacIver, D: „The Iron Age in Italy; a study of those aspects of the early civilization which are neither Villanovan nor Etruscan“, p. 130. The Clarendon Press. 1927.

Karių kapai, manoma, rodo, kad piceniai buvo karinga tauta. Kiekvieno vyro kape aptiktas daugiau ar mažiau pilnas kario komplektas, dažniausiai aptikti ginklai buvo ietys. Picenių kalavijai, atrodo, buvo importuojami iš Balkanų.Randall-MacIver, D: „The Iron Age in Italy; a study of those aspects of the early civilization which are neither Villanovan nor Etruscan“, p. 122. The Clarendon Press. 1927.

 Šaltiniai 

Kategorija:Senovės Italijos istoriniai regionai